หุ้นปิดบวก 7.28 จุด
ดัชนีหุ้นปิดช่วงบ่ายที่ระดับ 1,098.95 จุด เพิ่มขึ้น 7.28 จุด(+0.67%)มูลค่าการซื้อขาย 26,088.02 ล้านบาท
3 ก.พ. 2555

ดัชนีหุ้นปิดช่วงบ่ายที่ระดับ 1,098.95 จุด เพิ่มขึ้น 7.28 จุด(+0.67%)มูลค่าการซื้อขาย 26,088.02 ล้านบาท
นักวิเคราะห์ฯเผยตลาดหุ้นไทยปรับตัวขึ้น รับ Flow ไหลเข้าหลังตลาดยุโรปเปิดดี เม็ดเงินไหลเข้าหุ้น Laggard เป็นส่วนใหญ่ อย่างหุ้น BANPU ตลาดภูมิภาคส่วนใหญ่แกว่งทรงตัว ขณะที่ Asian Currency Index แข็งเป็นตัวดันดัชนี SET ปรับขึ้น, ดอกเบี้ยของสหรัฐฯต่ำทำให้เม็ดเงินย้ายไปลงทุนสินทรัพย์ที่ให้ผลตอบแทนสูงอย่างทอง-หุ้น สัปดาห์หน้าตลาดฯยังมีลุ้นขึ้น แต่ต้องตามติดการเจรจาปรับโครงสร้างหนี้กรีซ พร้อมให้แนวรับ 1,068 แนวต้าน 1,122-1,148 จุด
ตลาดหลักทรัพย์ ปิดตลาดช่วงบ่ายวันนี้ที่ระดับ 1,098.95 จุด เพิ่มขึ้น 7.28 จุด(+0.67%)มูลค่าการซื้อขาย 26,088.02 ล้านบาท  
การซื้อขายหุ้นวันนี้ ดัชนีหุ้นไทยแกว่งตัวในแดนบวกเป็นส่วนใหญ่ โดยขยับขึ้นแตะจุดสูงสุดของวันอยู่ที่ระดับ 1,099.62 จุด ส่วนดัชนีจุดต่ำสุดของวันอยู่ที่ 1,090.27 จุด
ส่วนหลักทรัพย์เปลี่ยนแปลงวันนี้ เพิ่มขึ้น 291 หลักทรัพย์ ลดลง 168 หลักทรัพย์ และไม่เปลี่ยนแปลง 178 หลักทรัพย์
นายจักรกริช เจริญเมธาชัย กรรมการผู้จัดการ บล.โกลเบล็ก กล่าวว่า ตลาดหุ้นไทยวันนี้ปรับตัวขึ้นเนื่องจากเม็ดเงินต่างชาติไหลกลับเข้ามาหลังจากที่ตลาดยุโรปเปิดมาบวก ส่วนใหญ่เป็น Flow จากทางยุโรปไหลเข้ามาในไทยในลักษณะเปลี่ยนกลุ่มเล่น โดยหันมาเล่นกลุ่มปูนฯ, ค้าปลีก ส่วนกลุ่มพลังงานก็เข้ามาซื้อหุ้น BANPU ซึ่งส่วนใหญ่จะเล่นหุ้นที่ Laggard อย่างหุ้น BANPU 
สำหรับตลาดหุ้นอื่นในภูมิภาคเอเชียวันนี้ส่วนใหญ่แกว่งทรงตัว ปัจจัยที่ทำให้ตลาดบ้านเราปรับตัวขึ้นส่วนหนึ่งมาจาก Asian Currency Index แข็งขึ้นด้วยน่าจะเป็นตัวดันดัชนี SET ปรับตัวขึ้น นอกจากนี้ อัตราดอกเบี้ยของสหรัฐฯต่ำทำให้ต้นทางการเงินต่ำ และทำให้เม็ดเงินย้ายไปลงทุนสินทรัพย์ที่ให้ผลตอบแทนสูงอย่างทองและหุ้น แทนการเข้าไปลงทุนในพันธบัตรในยุโรป เพราะนักลงทุนเกรงจะมีปัญหา
แนวโน้มการลงทุนในสัปดาห์หน้า นายจักรกริช กล่าวว่า ตลาดฯมีโอกาสปรับตัวขึ้น แต่ทั้งนี้ทั้งนั้นก็ต้องรอดูผลการเจรจาปรับโครงสร้างหนี้ของกรีซอย่างใกล้ชิดด้วย ทั้งนี้ ภาพโดยรวม Flow อาจจะเข้าต่อได้ พร้อมให้แนวรับไว้ที่ 1,068 จุด แนวต้าน 1,122-1,148 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ BANPU    มูลค่าการซื้อขาย 1,662.13 ล้านบาท ปิดที่ 612.00 บาท เพิ่มขึ้น 12.00 บาทCPF  มูลค่าการซื้อขาย 1,490.93 ล้านบาท ปิดที่  36.75 บาท เพิ่มขึ้น  1.00 บาท 
ADVANC มูลค่าการซื้อขาย 1,254.97 ล้านบาท ปิดที่ 150.50 บาท ราคาไม่เปลี่ยนแปลง  DTAC     มูลค่าการซื้อขาย 1,032.49 ล้านบาท ปิดที่  69.75 บาท เพิ่มขึ้น  2.50 บาท  SCC      มูลค่าการซื้อขาย 1,027.90 ล้านบาท ปิดที่ 352.00 บาท เพิ่มขึ้น  6.00 บาท